Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az állampolgári jogok országgyûlési biztosáról szóló 1993. évi LIX. törvény (Obtv.) 26. §-ában biztosított felhatalmazás alapján kérjük az újonnan megalakuló Országgyûlést, hogy soron kívül alkossa meg a kisebbségek – az
Paragraph Index: 1750

2005. november 25-ét megelõzõen megalakult kisebbségi önkormányzatok esetében. Lényeges változás, hogy az Országgyûlés meghatározta a kisebbségi önkormányzatok mûködésének részletes szabályait, ezenbelül a testületi ülések összehívásának és levezetésének rendjét, valamint a határozathozatalra, a jegyzõkönyvvezetésre, a bizottságok megalakítására és tevékenységére, továbbá az egyes társulási formákra vonatkozó rendelkezéseket. A jogalkotó pontosította a kisebbségi önkormányzatok feladatkörét, a költségvetési gazdálkodás rendjét, valamint meghatározta a hatáskörök átvételének szabályait, az együttmûködési megállapodás kötelezõ tartalmi elemeit. A Nektv. rendelkezik a kisebbségi önkormányzatok által igénybe vehetõ jogorvoslatról, valamint a törvényességi ellenõrzés szabályairól. A Nektv. új rendelkezései számos, a kisebbségi önkormányzatok napi mûködését nehezítõ, évek óta fennálló probléma megoldását segíthetik elõ. Hiányoljuk azonban, hogy a törvénymódosítással egyidejûleg nem történt meg a finanszírozási rendszer átalakítása és a stabil, kiszámítható mûködéshez szükséges feltételek biztosítása. A központi költségvetés jelenleg azonos összegû mûködési célú támogatásban részesíti a helyi kisebbségi önkormányzatokat. A pénzügyi források elosztása során nem veszik figyelembe sem a képviselt kisebbségi közösség létszámát, sem az ellátott feladatokat, ami súlyos aránytalanságokhoz vezet. Nyilvánvaló, hogy alapvetõen más költségigények jelentkeznek egy aktív, sokrétû tevékenységet végzõ önkormányzat esetében, mint egy olyan testületnél, amelyik a csak a jogszabályokban meghatározott minimális szinten mûködik. Ez a finanszírozási gyakorlat nem alkalmas arra sem, 2006/162/II. szám 9 A törvényt az Országgyûlés 2004. szeptember 30-i ülésén fogadta el, a hatálybalépés idõpontja 2004. október 6-a volt, a választásokat pedig 2004. december 11-én tartották. hogy az Országgyûlés objektív szempontok alapján határozhassa meg a mûködési célú támogatások összegét, ezért teljesen eshetõleges – feltehetõleg a „maradékelven” alapuló – döntések születnek. 10 Álláspontunk szerint a mindenkori költségvetési törvénynek legalább azt garantálnia kellene, hogy a kisebbségi önkormányzatok részére biztosított pénzügyi elõirányzat nominálértéke ne csökkenjen. A kisebbségi önkormányzatok jelentõs része a központi költségvetésbõl folyósított támogatáson felül semmilyen más bevétellel nem rendelkezik, a mûködés és a tényleges feladatellátás során felmerülõ minden pénzügyi kiadást ebbõl az összegbõl kell fedezniük. A támogatás 2006. évi mintegy 10%-os csökkentése következtében ezeknek a testületeknek még a jelenleginél is kevesebb lehetõségük lesz az érdemi munkavégzésre. Helyzetüket tovább ronthatja, hogy a jövõben egy már eddig is létezõ, de a gyakorlatban többnyire nem érvényesített adóteherrel is számolniuk kell. Egy fõvárosi kerületi kisebbségi önkormányzat a múlt évben városnézéssel és kirándulással egybekötött kulturális rendezvényt szervezett, amelynek költségeit az éves költségvetésébõl fedezte. A kerületi önkormányzat pénzügyi osztálya

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes